CELEX: C2004/228/34
Language: fi
Date: 2004-09-11 00:00:00
Title: Yhteisöjen tuomioistuimen määräys, (toinen jaosto) 8 päivänä kesäkuuta 2004, asiassa C-268/03 (Rechtbank van eerste aanleg te Antwerpenin esittämä ennakkoratkaisupyyntö): Jean-Claude De Baeck vastaan Belgische Staat (Työjärjestyksen 104 artiklan 3 kohta — Verolainsäädäntö — Luonnollisten henkilöiden tuloverotus — Kotimaisessa yhtiössä olevan huomattavan omistusosuuden luovutus — Realisoituneen arvonnousun verotusta koskevat yksityiskohtaiset säännöt)

11.9.2004   
            
            
               FI
            
            
               Euroopan unionin virallinen lehti
            
            
               C 228/18
            
         
      YHTEISÖJEN TUOMIOISTUIMEN MÄÄRÄYS,
   (toinen jaosto)
   8 päivänä kesäkuuta 2004,
   asiassa C-268/03 (Rechtbank van eerste aanleg te Antwerpenin esittämä ennakkoratkaisupyyntö): Jean-Claude De Baeck vastaan Belgische Staat (1)
   
   (Työjärjestyksen 104 artiklan 3 kohta - Verolainsäädäntö - Luonnollisten henkilöiden tuloverotus - Kotimaisessa yhtiössä olevan huomattavan omistusosuuden luovutus - Realisoituneen arvonnousun verotusta koskevat yksityiskohtaiset säännöt)
   (2004/C 228/34)
   Oikeudenkäyntikieli: hollanti
   Asiassa C-268/03, jonka Rechtbank van eerste aanleg te Antwerpen (Belgia) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Jean-Claude De Baeck vastaan Belgische Staat ennakkoratkaisun EY 43, EY 46, EY 48, EY 56 ja EY 58 artiklan tulkinnasta, yhteisöjen tuomioistuin (toinen jaosto), toimien kokoonpanossa: jaoston puheenjohtaja C. W. A. Timmermans (esittelevä tuomari) sekä tuomarit C. Gulmann, J.-P. Puissochet, J. N. Cunha Rodrigues ja N. Colneric, julkisasiamies: F. G. Jacobs, kirjaaja: R. Grass, on antanut 8.6.2004 määräyksen, jonka määräysosa on seuraava:
   
               1)
            
            
               EY 43 ja EY 48 artiklan kanssa on ristiriidassa Belgian tuloverolain, sellaisena kuin se oli voimassa pääasiassa kyseessä olevien tosiseikkojen tapahtuma-aikaan, 67 §:n 8 kohdassa ja 67 b §:ssä säädetyn kaltainen kansallinen lainsäädäntö, jonka mukaan arvonnousu, joka realisoituu luovutettaessa muuten kuin elinkeinotoimintaa harjoitettaessa vastikkeellisesti yhtiöiden, yhdistysten tai laitosten osakkeita tai osuuksia, on veronalaista, kun osakkeet tai osuudet luovutetaan toiseen jäsenvaltioon sijoittautuneelle yhtiölle, yhdistykselle tai laitokselle, vaikka samoissa olosuhteissa arvonnousu ei ole veronalaista, jos osakkeet tai osuudet luovutetaan belgialaiselle yhtiölle, yhdistykselle tai laitokselle, edellyttäen että luovutettu omistusosuus antaa haltijalleen selvän vaikutusvallan yhtiön päätöksiin ja mahdollisuuden määrätä sen toiminnasta.
            
         
               2)
            
            
               Edellä mainitun kaltainen kansallinen lainsäädäntö on ristiriidassa EY 56 artiklan kanssa silloin, kun luovutettu omistusosuus ei anna haltijalleen selvää vaikutusvaltaa yhtiön päätöksiin ja mahdollisuutta määrätä sen toiminnasta.
            
         
      (1)  EUVL C 289, 29.11.2003.